Source: http://www.bihon.ro/csm-oradea-optiune-serioasa-la-calificare/1371001
Timestamp: 2017-10-21 12:35:40+00:00

Document:
CSM Oradea, opţiune serioasă la calificare - BIHON
CSM Oradea, opţiune serioasă la calificare
la	9. ianuarie 2014 12:38
CSM Oradea a dispus de BC Timişoara cu 98-82, în prima manşă a sferturilor Cupei României.
FOTO: CSM Oradea - BC Timisoara
Baschetbaliştii orădeni au început cu dreptul noul an, obţinând o victorie confortabilă în faţa formaţiei BC Timişoara, una din rivalele noastre tradiţionale, în meciul-tur al sferturilor de finală din Cupa României. Prin acest succes, orădenii au făcut un pas decisiv spre turneul Final Four, fiind greu de crezut că BC Timişoara ar putea recupera diferenţa de 16 puncte în manşa secundă.
Gazdele au avut un debut bun de meci, conducând cu 4-0. CSM Oradea şi-a adjudecat lejer primul sfert, scor 26-18 şi se părea că se vor detaşa fără probleme. N-a fost însă aşa, pentru că timişorenii au echilibrat disputa în sfertul secund, reuşind chiar să treacă la conducere, scoruri 39-40 (’18) şi 41-43 (’19). Impulsionaţi de omniprezentul Subotic, care a făcut un meci foarte bun, orădenii au intrat la pauză cu avantaj pe tabelă, scor 47-45.
Sfert patru decisiv
CSM Oradea s-a menţinut la conducere în sfertul trei, desprinzându-se la 13 puncte, scor 60-47 (’25), după coşul de la distanţă al lui Subotic, dar oaspeţii s-au apropiat din nou periculos, scor 69-63 înaintea ultimului sfert. BC Timişoara a fost menţinută în joc de prestaţia foarte bună a lui Jovanovic şi de coşurile de trei puncte, capitol la care au excelat Andrei şi acelaşi Jovanovic.
Gazdele au făcut un sfert patru remarcabil, în care au reuşit să se desprindă decisiv. Ecartul a ajuns la 20 de puncte, scor 96-76 (’39). Orădenii au fost foarte aproape de suta de puncte marcate, dar au ratat ultimul atac. Scorul final, 98-82, reflectă superioritatea echipei noastre, care este ca şi calificată la turneul Final Four. Manşa secundă va avea loc duminică, de la ora 18, la Timişoara. JB – G.N.
CSM Oradea – BC Timişoara 98-82 (26-18, 21-27, 22-18, 29-19)
CSM Oradea: Comagic 10, Markovic 5 (1×3), Paşca, Popescu, Dillon 14, Subotic 23 (4), Nicoară 13, Denison 19, Ţîbîrnă 6, Franklin 8. Nu au jucat Ciordaş, Hora. Antrenor: Cristian Achim
BC Timişoara: Jovanovic 24 (3), Andrei 14 (4), Conley 18 (2), Fenn 5 (1), Lăpuşte, Radulovic 5, Gacesa 6, Vasojevic 10 (1). Nu au jucat Milenkovic, Toth, Petrişor, Covaciu. Antrenor: Dragan Petricevic
Arbitri: Laurenţiu Grigoraş, Ciprian Stoica, Ciprian Ciocan
Taguri: bc timisoara, csm oradea, cupa romaniei, tur

References: CSM 

CSM 
 CSM 
 CSM 

CSM 

CSM 

CSM 
 csm